Diari Oficial de la Generalitat Valenciana


Sumari del DOGV 4223, del 08-04-2002 (2002/2769)

Informació pública de la notificació de la Resolució de 17 de gener de 2002, del conseller d'Obres Públiques, Urbanisme i Transports a Sercas Gestión, SA, en relació a la sol·licitud de declaració d'interès comunitari promoguda per aquesta per a l'ampliació d'àrea de servei amb hotel de 3 estrelles en sòl no urbanitzable de Chiva.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2769


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació de la Resolució de 17 de gener de 2002, del conseller d'Obres Públiques, Urbanisme i Transports a Sercas Gestión, SA, en relació a la sol·licitud de declaració d'interès comunitari promoguda per aquesta per a l'ampliació d'àrea de servei amb hotel de 3 estrelles en sòl no urbanitzable de Chiva. [2002/X2769]
  
Atés que és desconegut el domicili actual de Sercas Gestión, SA, d'acord amb l'article 59.4 de la Llei 4/1999, de Règim Jurídic de les Administracions Públiques i del Procediment Administratiu Comú, es procedeix a la notificació de la Resolució de 17 de gener de 2002, del conseller d'Obres Públiques, Urbanisme i Transports a Sercas Gestión, SA, en relació amb la sol·licitud de declaració d'interés comunitari promoguda per aquesta per a l'ampliació d'àrea de servei amb hotel de 3 estrelles en sòl no urbanitzable de Chiva.
  
El conseller d'Obres Públiques, Urbanisme i Transports, amb data 17 de gener de 2002, va adoptar la resolució que a continuació es transcriu:
  
«Vist l'expedient promogut per la mercantil Sercas Gestión, SA, en què sol·licita la Declaració d'Interés Comunitari per a l'ampliació d'àrea de servei amb hotel de 3 estrelles al polígon 17, parcel·la 245, al costat de l'enllaç de Godelleta, en sòl no urbanitzable del municipi de Chiva i de conformitat amb els següents:
  
Antecedents de fet
  
Primer. En el Registre de la Comissió Territorial d'Urbanisme de València ha tingut entrada la documentació relativa a la sol·licitud de Declaració d'Interés Comunitari referida a l'ampliació d'àrea servei amb hotel de 3 estrelles en polígon 17, parcel·la 245, al costat de l'enllaç de Godelleta, del municipi de Chiva. Revisada la documentació presentada, es va requerir l'interessat, en data 17 de maig de 2001, perquè procedira a completar-la en els termes de la Llei 4/1992, de la Generalitat Valenciana, de 5 de juny, sobre Sòl No Urbanitzable, i no ha tingut entrada la documentació complementària fins al dia de hui.
  
Segon. Amb data 17 de maig de 2001, s'ha donat audiència a l'Ajuntament de Chiva a l'efecte d'exposició pública en el tauler d'anuncis de la corporació local de la sol·licitud de Declaració d'Interés Comunitari, per a general coneixement, i s'ha sol·licitat la seua notificació als propietaris confrontants de la parcel·la. Igualment es requereix l'emissió d'informe municipal en els termes de l'article16.2 de la Llei 4/1992.
  
Tercer. Admesa a tràmit la sol·licitud, de conformitat amb l'article 13.2 del Decret 77/96, de 16 d'abril, es va ordenar la seua publicació en el BOP.
  
Amb data 3 de juliol de 2001 es rep ofici de l'Ajuntament en què certifica el transcurs del termini d'exposició al públic i l'audiència a confrontants.
  
L'Ajuntament de Cheste ha presentat la següent al·legació:
  
1r. No es compleix la inexistència de sòl apte en radi de 5 km.
  
2n. S'ubica a 1,5 km dels voltants del circuit de velocitat amb Pla Especial en procés de redacció, superada la fase de concert previ, preveu la qualificació de sòl en els termes de Cheste i Chiva per a la implantació d'usos terciaris vinculats al circuit de velocitat, com a hotels, restaurants, etc. i resulta injustificada la instal·lació hotelera quan hi ha una previsió de sòl a l'efecte de considerable extensió.
  
3r. Es pretén la suplantació dels objectius regulats en el citat Pla Especial.
  
Quart. Durant la tramitació de l'expedient s'han sol·licitat informes a l'Ajuntament de Chiva, Carreteres Ministeri, Diputació Provincial, Carreteres Conselleria d'Obres Públiques, Urbanisme i Transports, i s'ha donat adequada intervenció als organismes assenyalats en l'article 19.3 de la Llei 4/1992.
  
En l'expedient consta l'emissió dels següents informes:
  
- Ajuntament de Chiva: amb data 28 de juny de 2001 s'emet informe favorable per part del tècnic municipal, aprovat per Decret de l'alcaldia de l'ajuntament, i es ponderen els següents aspectes:
  
- Incidència en l'ordenació del territori: mínima; l'edificabilitat és molt baixa.
  
- Oportunitat econòmica social: escassetat d'oferta hotelera atesa la demanda motivada per la proximitat de circuit de velocitat. L'ampliació incrementaria la plantilla en set treballadors.
  
- Incidència en l'estructura del territori: mínima; l'accés a les instal·lacions es produeix des del que es va realitzar en el seu dia per a la gasolinera.
  
- Impacte ambiental: despreciable; es tracta d'ampliació d'àrea de servei ja existent. Per a la depuració de les aigües negres de l'hotel els promotors proposen una nova planta depuradora.
  
- Es proposa un cànon d'aprofitament urbanístic de 35.733.622 PTA. Si se sol·licita fraccionat a raó de 210.000 PTA. anuals revisable segons IPC. El termini de vigència proposat és de 30 anys.
  
- Carreteres Ministeri: s'ha rebut amb data 14 de juny de 2001, favorable condicionat
  
- Carreteres COPUT: s'ha rebut amb data 24 de setembre de 2001 en sentit desfavorable.
  
Cinqué. La Comissió Informativa de la Comissió Territorial d'Urbanisme de València, en sessió realitzada el dia 18 de desembre de 2001, va acordar informar desfavorablement sobre la present sol·licitud de Declaració d'Interés Comunitari.
  
Fonaments de dret
  
Primer. El present expedient ha de resoldre's d'acord amb el que estableix l'article 8.2 i 16 de la Llei 4/1992, de la Generalitat Valenciana, de 5 de juny, sobre Sòl no Urbanitzable, completat amb les Normes Subsidiàries aprovades definitivament el 27 de setembre de 1983 i en la seua modificació 4 aprovada el 17 de desembre de 1998 per la Comissió Territorial d'Urbanisme de València, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable comú (art. 146, 147, 148), i l'ús és compatible.
  
Segon. Es tracta d'una activitat terciària per la qual cosa ha de tramitar-se de conformitat amb el que estableixen els articles 16 i 19.2.A de la Llei 4/1992, de 5 de juny, del Sòl no Urbanitzable.
  
Tercer. Respecte als accessos a l'actuació que se sol·licita, Carreteres del Ministeri de Foment emet informe favorable, condicionant al fet que no s'ocupe la zona de domini públic del ramal existent de l'enllaç, que en cap moment se senyalitzarà l'hotel des dels marges de l'autovia i que no es podrà considerar àrea de servei el conjunt de l'estació de servei existent i l'hotel projectat.
  
No obstant això, l'òrgan competent de Carreteres d'aquesta Conselleria emet informe desfavorable atés que incompleix el Pla de Carreteres de la Comunitat Valenciana (4.5.4). Incideix en la instrumentalització de la connexió directa al ramal d'enllaç de l'autovia A-3, situació anteriorment establida de fet per a atendre l'accés a la gasolinera, però que resulta incompatible amb la Instrucció de traçat de carreteres 3.1-IC (1999). En el mateix sentit la implantació d'una intersecció a menys de 250 m d'un carril d'eixida d'autovia tampoc resulta compatible amb la normativa mencionada.
  
Per tant, cal concloure que l'actuació sol·licitada tendeix a empitjorar una situació ja actualment dificultosa, per a la funcionalitat i la seguretat vial de la A-3, la CV-424 i l'enllaç entre ambdues, per la qual cosa no queda degudament solucionada la proposta d'accessos a l'actuació, segons requereix l'article 19.1.b) de la Llei 4/1992, de 5 de juny, del Sòl no Urbanitzable.
  
Quart. Igualment, com manifesta el confrontant Ajuntament de Cheste en les seues al·legacions contràries a la instal·lació sol·licitada, no es compleix la condició per a l'admissió de sol·licituds d'implantació d'establiments hotelers, l'acreditació de la inexistència en un radi de 5 km al voltant de l'emplaçament previst, de sòl classificat com a urbà, urbanitzable programat o apte per a urbanitzar amb qualificació urbanística apta per a aquest ús, (article 19.2.A de la Llei 4/1992).
  
Així mateix adverteix la proximitat de la sol·licitud a la zona de l'Entorn del Circuit de Velocitat de Cheste, amb Pla Especial en tramitació, que preveu la implantació d'usos i activitats terciàries de servei en l'àmbit esmentat.
  
Cinqué. De conformitat amb el que disposa l'article 19.3 de la Llei 4/1992, de la Generalitat Valenciana, de 5 de juny, sobre Sòl no Urbanitzable, i l'article 6.D del Decret 77/96, de 16 d'abril, que aprova el Reglament dels Òrgans Urbanístics de la Generalitat Valenciana, la competència per a l'aprovació correspon al conseller d'Obres Públiques, Urbanisme i Transports.
  
Vistos els preceptes legals citats i la resta de general i pertinent aplicació, d'acord amb l'Acord de la Comissió Informativa de la Comissió Territorial d'Urbanisme de València, resolc:
  
Denegar la sol·licitud de Declaració d'Interés Comunitari sol·licitada per la mercantil Sercas Gestión, SA, per a l'ampliació d'àrea de servei amb hotel de 3 estrelles al polígon 17, parcel·la 245, al costat de l'enllaç de Godelleta, en sòl no urbanitzable del terme municipal de Chiva.
  
Contra la present resolució, que posa fi a la via administrativa, es podrà interposar recurs potestatiu de reposició davant el conseller d'Obres Públiques, Urbanisme i Transports en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que puga interposar qualsevol altre recurs que estime oportú».